text: Skønne solrige septemberdage i vente
  05 september 2016 kl. 06.44
  En regnfuld søndag bliver nu afløst af indian sommer. Og det gode vejr med sol og varme ser ud til at vare hele den kommende uge.
   
  Det kommer til at føles sommerligt den kommende uge. Allerede fra i dag mandag bliver det tørt vejr med en del sol og temperaturer mellem 17 og 22 grader.
  Det vil komme til at føles dejlig varmt især om dagen, da vinden bliver svag til jævn det meste af tiden, og det vil få dagene til at føles sommerlige.
  Det gode vejr fortsætter tirsdag, onsdag og torsdag med sol og temperaturer op mellem 18 og helt op til 25 grader.
  Også fredag og lørdag venter dage med sol og temperaturer op mellem 20 - 23 grader.
  